Gjokoviç mund të qëndrojë në Australi 
Një gjykatës australian dha urdhër që tenistit serb t’i kthehej pasaporta dhe të lihej i lirë 
Novak Gjokoviç mund të qëndrojë në Australi, pas vendimit të një gjykatësi, që i dha fund një përballje pesë-ditore mes qeverisë dhe tenistit të njohur, lidhur me statusin e tij të vaksinimit kundër koronavirusit. Gjykatësi Anthony Kelly hodhi poshtë vendimin e qeverisë të hënën për t'i hequr vizën tenistit Novak Gjokoviç dhe urdhëroi zyrtarët që t'i kthenin pasaportën dhe ta linin atë të lirë. Mbështetësit e tij festuan jashtë sallës së gjyqit pas shpalljes së vendimit. tha Slobodan Bendjo, tifoz i tenistit Gjokoviç. Por reagimetishin të përzjera. Rhina Owen është banore e Melburnit. Banorët e Beogradit e pritën me gëzim vendimin e gjykatësit në favor të tenistit serb Novak Gjokoviç. Vanja është banore e kyrqytetit Serb. Por menjëherë pas vendimit të gjykatësit, qeveria australiane tha se ende mund të pezullonte vizën ndaj tenistit Gjokoviç. 34-vjeçari Gjokoviç mbërriti në Melburn të mërkurën e kaluar për të filluar përgatitjet për turneun “Australian Open”, i pari nga katër turnetë kryesore të tenisit në botë, që fillon më 17 janar. Gjikoviç tha se dy panele mjekësore dhe organizatorët e turneut të Australisë e kishin njofuar se ishte i përjashtuar nga udhëzimet e qeverisë se të gjithë vizitorët e huaj duhet të jenë të vaksinuar kundër COVID-19. Gjokoviç, i cili ka shprehuar hapur skepticizmin ndaj vaksinës, tha se ishte shëruar nga koronavirusi në dhjetor. Por qeveria australiane refuzoi përjashtimin e Gjokoviçit dhe i anuloi vizën, në një kohë që vendi po përballet me një rritje të madhe infeksionesh si rezultat i variantit Omicron. Vendimi i gjykatës e mundëson tenistin serb që të marrë pjesë në turne.